6 
Dü GAÁL ISTVÁN 
kékkőihöz való helyzettani viszonya, valamint ettől teljesen elütő jelleme 1 
vezettek rá. Ennek a jól rétegzett, csillámos, kövületes homoknak helyét 
pedig — egyelőre legalább -Bí az oxyrhinás szint fölött kell kijelölnöm, 
s így a régebbi munkámban (6, p. 312) fölemlített borosznoki Pecten 
praescabriusculus Font. tartalmú homokkal egyetemben a környék első 
andezites képződményei közvetlen feküjének tekintem. 
Mielőtt a kvarczhomok feküjében levő széntelep közelebbi viszo¬ 
nyairól szólnék, a kép teljessége szempontjából is szükséges Kékkő 
mioczén faunájára való rövid kitérésem is. 
Már Felső-Esztergályon kitűnt, hogy a czápafogas kavics, illetőleg 
az ennek fedüjében levő meddő lazább homokra amfibolos andezittufa 
és breccia települt. Ez ismét olyan réteg, mely környékünkön megbíz¬ 
ható tájékoztatónk, annál is inkább, mert úgy Felső-Esztergályon, mint 
Közép-Palojtán és Kékkőn is tengeri fauna maradványait zárta magába. 
Már 1903-ban is készültem Kékkő kövült faunáját lehetőleg összegyűj¬ 
teni, annál is inkább, mert eddig nincs földolgozva, sőt — tudomásom 
szerint -— még említve sincs. 
A múlt nyár elején ■— Messa András úr társaságában 2 megfor¬ 
dultam a Kékkőtől NyDNy-ra fekvő szőlőhegyen (Yisoky vrcb), melynek 
déli lejtőin, kb. 260 m magasságban, a következő rétegsort figyelhet¬ 
tem meg : 
1. Csillámos, sárga kvarczhomok, a komplexus alaprétege, a melyre 
2. andezittufa települt. Ennek fedüjében 
3. sárga homokréteget látunk, melyben kisebb-nagyobb tufadarabok (néha le¬ 
gömbölyítettek is gyakoriak. Mintegy 10—12 m). 
4. Andezit-breccia zárja le a föltárt rétegsort. 
Meg kell itt jegyeznem, hogy az andezittufa-padban egyetlen kövü¬ 
letet sem láttam, sőt még a homokréteg részemről megvizsgált zárványai 
is meddőknek bizonyultak. Viszont azonban kétségtelenül megállapítható, 
hogy a szőlőbirtokosok a 3. rétegből kiszedett vagy kimállott tufa-tuskók- 
kal kerítik be szőllejüket, s ezekben a tufadarabokban elég bőven for¬ 
dulnak elő kövületek, melyek megtartási állapota különböző. Tökéletesen 
ép, friss héjak mellett vannak olyanok is, a melyek mészanyaga tel¬ 
jesen átkristályosodott. Végül igen gyakoriak a kőbelek, illetve lenyo¬ 
matok is. 
1 Mindenesetre jellemző ugyanis, hogy az eléggé gazdag kékkői faunában 
nyomára sem akadtam a Tapes- nek, holott pedig a nagy-kürtösi lelőhelyen gyakori. 
2 A múlt tavasz elején Messa úr küldött egy kis gyűjteményt a kékkői tufa 
faunájából, a lelőhely pontos megjelölésével. 
